سماجی انصاف اور تفویض اختیارات کی وزارت
نشیلی اشیاء کی پریشانیوں کاجلد پتہ لگانا اور اس کے حل کے لئے کئے جانے والے اقدامات
سماجی انصاف اور تفویض اختیارات کی وزارت نے نشیلی اشیاء کی پریشانیوں کاجلد پتہ لگانے اور انہیں حل کرنے کے لئے مندرجہ ذیل اقدام کئے ہیں۔
- سماجی انصاف اور تفویض اختیارات کی وزارت نشیلی اشیاء کی مانگ میں کمی کے لئے قومی لائحہ عمل کی اسکیم پر عمل درآمد کرتی ہے جس کے تحت غیر سرکاری تنظیموں/ وی او کو مالی مدد فراہم کی جاتی ہے ۔ یہ مالی مدد جواں سال بچوں میں منشیات کےاستعمال کی جلد روک تھام کے لئے سماجی بنیاد پر ان کے ساتھیوں کی قیادت میں مداخلت  کے ذریعہ ، اس لت کا شکار جواں سال بچوں کی باز آباد کاری کے مرکز چلانے اوران کی دیکھ بھال کےلئے دی جاتی ہے۔ اس امداد کے تحت سرکاری اسپتالوں میں منشیات کے عادی لوگوں کے علاج کی سہولت  بھی فراہم کی جاتی ہے۔
- وزارت نے 272 حساس اضلاع میں نشہ مکت بھارت ابھیان  کاآغاز کیا ہے جس کا مقصد نوجوانوں میں خاص طور پر اعلی تعلیمی اداروں ، یونیورسٹی کیمپس اور اسکولوں میں نشیلی اشیاء کے استعمال کے برے اثرات کے بارے میں بیداری پیدا کرنا ہے۔
- وزارت نے نوچیتنا موڈیول تیار کیا ہے جسے بچوں ، اساتذہ اور والدین کی بیداری کے لئے اختیار کیا جائےگا جو این اے پی ڈی ڈی آر کی اسکیم کے تحت نشیلی چیزوں کے استعمال کے برے اثرات کے بارے میں بیداری لانے کےلئے ہے۔
- سماج پر مبنی ساتھیوں کی قیادت والی مداخلت  کے تحت سماج میں خطرہ سے دوچار بچوں اورجواں سال بچوں اورحساس بچوں پر توجہ دی گئی ہے۔ اس پروجیکٹ کے تحت 10 سے 18 سال کی عمر کے بچوں کا ساتھی معلم کے طور پر اندراج کیا جاتا ہے جو سماج میں ایسے بچوں کو سرگرم کرتے ہیں جو بیداری لانے اور زندگی جینے کی سرگرمیوں کے بارے میں تحریک دیتے ہیں۔
- مرکزوں میں آؤٹ ریچ اور ڈراپ  سے سماج میں نشیلی اشیاء کااستعمال کرنے والوں کے لئے محفوظ ڈرا پ ان جگہ فراہم کی جاتی ہیں۔ ان مرکزوں کو اسکریننگ ، جائزے اورکونسلنگ کی سہولیات حاصل ہیں، جسکے بعد وہ ان لوگوں کے علاج اورباز آبادکاری کی خدمات فراہم کرتے ہیں۔
- وزارت وہ سبھی اقدامات اور کارروائیاں کررہی ہے جو نشیلی اشیا کی مانگ میں کمی لانے اوران کےاستعمال پر کنٹرول قائم کرنے کے نظام کو مستحکم بناتی ہیں۔ نشہ مکت بھارت ابھیان کے تحت بیداری لانے اور حساسیت پیدا کرنے کے بہت سے پروگرام ملک کے ان 272 اضلاع میں منعقد کئے جارہے ہیں۔
ملک میں ان نشیلی اشیاء کااستعمال کس حد تک کیا جاتا ہے اس کے تجزیہ کے لئے سماجی انصاف اور تفویض اختیار ات کی وزارت نے 2018 میں نئی دہلی کے ایمس کے این ڈی ڈی ٹی ایس کے ذریعہ بھارت میں نشیلی اشیا کے استعمال کی حد اور طریقہ کار کے بارے میں پہلا قومی سروے انجام دیا تھا۔ سروے کی رپورٹس فروری 2019 میں جاری کی گئی تھی۔ سروے کی رپورٹ میں بھارتی آبادی کا تناسب بتایا گیا تھا جس کے تحت مختلف نشیلی اشیاء کے بارے میں تجزیہ پیش کیا گیا تھا نیز ان لوگوں کاتجزیہ کیا گیا تھا جونشیلی اشیا کے استعمال کے سبب کسی طرح کی نفسیاتی پریشانی سے دوچار ہیں۔ رپورٹ کے مطابق بھارتی افراد الکحل سب سے زیادہ استعمال کرتے ہیں جس کے بعد بھانگ اورافیم کانمبر ہے۔ ملک میں تقریبا 16 کروڑ افراد الکحل استعمال کرتے ہیں ، 3.10 کروڑ افراد بھانگ یااس کی مصنوعات کااستعمال کرتے ہیں اور 2.26 کروڑ لوگ افیم کا استعمال کرتے ہیں۔ 5.70 کروڑ افراد میں سے 2.40 سے زیادہ افراد نقصان دہ یا عادی بنادینے والے الکحل کے استعمال سے متاثر ہیں اورانہیں مدد کی ضرورت ہے۔ تقریبا 25 لاکھ افراد بھانگ کی لت سے دوچار ہیں اور تقریبا 77 لاکھ افراد افیم کی پریشانی سے دوچار ہیں اورانہیں مدد کی ضر ورت ہے۔
یہ سروے کے نتائج ہیں اور ملک میں نشیلی اشیاء کے استعمال کی روک تھام کی خاطر وزارت نے نشیلی اشیاء کی مانگ میں کمی کے لئے قومی لائحہ عمل نافذ کیا ہے۔
 پر 2018 سے 2025 کی مدت کے دوران عمل درآمد کیا جانا ہے، اورایک اور سرپرست اسکیم بھی شروع کی جائے گی جس کے تحت پروجیکٹوں، اسکیموں پر عمل درآمد کیا جائے گا۔
یہ جانکاری سماجی انصاف اور تفویض اختیارات کے وزیر جناب رتن لال کٹاریا نے آج لوک سبھا میں ایک تحریری جواب میں فراہم کی۔